1191

1191 (MCXCI) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள்

ஆசியா 
சூலை 12 – மூன்றாம் சிலுவைப் போர்: ஏக்கர் நகர் மீதான இரண்டு-ஆண்டுகள் முற்றுகை முடிவுக்கு வந்தது. சலாகுத்தீனின் படைகள் சரணடைந்தன. எருசலேம் பேரரசின் கொடிகள் பறக்க விடப்பட்டன.
ஆகத்து 20 – மூன்றாம் சிலுவைப் போரின் போது கைப்பற்றப்பட்ட 2,600 முதல் 3,000 வரையான சலாகுத்தீனின் முசுலிம் இராணுவத்தினர் இங்கிலாந்தின் முதலாம் ரிச்சார்ட் மன்னரால் படுகொலை செய்யப்பட்டனர்.
செப்டம்பர் 7 – மூன்றாம் சிலுவைப் போர்: பாலத்தீனத்தில், அர்சூப் நகரில் இடம்பெற்ற சமரில் இங்கிலாந்தின் முதலாம் ரிச்சார்ட் சலாகுத்தீனைத் தோற்கடித்தார்.
கெமர் பேரரசர் ஏழாம் ஜெயவர்மன் சம்பாவின் தலைநகரைச் சூறையாடினான்.
முதல் தாரைன் போர்: ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராச் சௌகானின் படைகளுக்கும் இடையில் நடந்த போரில் பிரித்திவிராச் வென்றார்.

ஐரோப்பா 
மே 12 – இங்கிலாந்தின் முதலாம் ரிச்சார்ட் பெரெங்காரியாவைத் திருமணம் செய்தார்.
ஆறாம் என்றி புனித உரோமைப் பேரரசராக மூன்றாம் செலஸ்டீன் திருத்தந்தையால் முடி சூடப்பட்டார்.
ஆகத்து – சிசிலியர்கள் பேரரசர் ஆறாம் என்றியின் முற்றுகையை முறியடித்தனர்.

அறிவியல் 
ஐரோப்பாவில் காற்றாலை பற்றிய முதல் குறிப்புகள் டீன் ஹெர்பர்ட் என்பவரால் எழுதப்பட்டது.

சமயம்
ஏப்ரல் 14 – மூன்றாம் கிளெமெண்டிற்குப் பின்னர் மூன்றாம் செலஸ்டீன் 175-வது திருத்தந்தையாகத் தேர்ந்தெடுக்கப்பட்டார்.

பிறப்புகள் 
 டொலுய், செங்கிசு கானின் மகன், குப்லாய் கானின் தந்தை (இ. 1232)

மேற்கோள்கள்